**Előterjesztés**

**Hévíz Város Önkormányzat Képviselő-testülete**

**2013. július 18-ai rendkívüli nyilvános ülésére**

**Tárgy:** Aquamarin Kft elszámolása fitneszgépek beszerzéséhez adott támogatásról

**Az előterjesztő:** Papp Gábor polgármester

**Készítette:**  Bediné Makra Anikó közgazdasági osztályvezető

**Megtárgyalta:** Pénzügyi és Turisztikai Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**I.**

**Tárgy és tényállás ismertetése**

Hévíz Város Önkormányzat Képviselő-testülete az Aquamarin Kft-nek a Hévízgyógyfürdő és Szent András Reumakórház tulajdonát képező fitneszgépek beszerzéséhez 1.029.000,- Ft támogatást engedélyezett. A támogatási megállapodás megkötése 2013. május 6-án megtörtént, melyben rögzítésre került, hogy a fitneszgépeket a Kft-nek a kapott szakértői értékbecslés alapján 1.029 e Ft összegben kell beszereznie a Hévízgyógyfürdőtől. A támogatási összeg utalása a megállapodás megkötésének napján megtörtént.

A támogatási megállapodásban előírásra került, hogy a beszerzendő eszközök legalább öt évig nem idegeníthetők el és azok a gazdasági társaság tulajdonát képezik.

A eszközök beszerzésének és a támogatás elszámolásnak határideje 2013. június 30-a volt.

Az Aquamarin Kft az eszközöket május hónapban beszerezte 1.028.700,- Ft összegben és az erre vonatkozó elszámolást 2013. június 27-én nyújtotta be a Hivatalba. Az elszámoláshoz csatolásra került a számla másolat, mely a megállapodásban rögzített záradékkal el van látva. Az elszámolás indoklása is megtörtént, melyben a gazdasági társaság közölte, hogy a kapott támogatásból, csak 810 e Ft-ot használt fel, mert a beszerzést terhelő ÁFÁ-t visszaigényelte, mely 219 e Ft. A fitneszgépeken mivel ÁFÁ-s szolgáltatási tevékenység történik, ezért a beszerzést terhelő ÁFA visszaigényelhető. A gazdasági társaság ezt az összeget az önkormányzat számlájára június 27-én visszautalta

Csatolásra került az elszámoláshoz a tárgyi eszközök bevételezését dokumentáló nyilvántartás. Kérjük a Képviselő-testületet a támogatás elszámolásának elfogadására.

**II.**

**Határozati javaslat**

1. Hévíz Város Önkormányzat Képviselő-testülete az Aquamarin Kft-nek fitneszgépek beszerzéséhez biztosított 1.029.000,- Ft összegű támogatás elszámolását 810.000,- Ft összegben fogadja el.
2. A Képviselő-testület tudomásul veszi, hogy a fel nem használt 219.000,- Ft összeget az Aquamarin Kft az önkormányzat számlájára visszafizette.
3. A Képviselő-testület felkéri Polgármesterét, hogy az Aquamarin Kft-ét a döntésről értesítse.

**Felelős**: Papp Gábor polgármester

**Határidő**: 2013. július 30.

.

**III.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Bediné Makra Anikó** | Közgazdasági Osztályvezető/előterjesztés készítője |  |  |
| **Dr. Márkus Mirtill** | Aljegyző |  |  |
| **Bediné Makra Anikó** | pénzügyi ellenőrzés |  |  |
|  | egyeztetési kötelezettség |  |  |
| **dr. Tüske Róbert** | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| **Czurda Gábor** | Aquamarin Kft ügyvezető igazgatója |  |  |
|  |  |  |  |